11. ΝΟΜΟΘΕΤ. ΔΙΑΤΑΓΜΑ υπ΄ αριθ. 938 της 14/23 Ιουλ. 1971 (ΦΕΚ Α΄ 148) Περί κυρώσεως αποφάσεών τινων του Υπουργού και Υφυπουργού Εξωτερικών και ρυθμίσεως θεμάτων τινών αφορώντων την λειτουργίαν του παρά τω Υπουργείω Εξωτερικών Μεταφραστικού Τμήματος. Άρθρ.1.-(Κυρούνται αφ΄ ης εξεδόθησαν αι α)υπ΄ αριθ. 24880/Η/17/11.6.47, β)Π005α-9929/31.8.67 και γ)Π005α2315/31.3.69 αποφάσεις του Υπουργού και Υφυπουργού Εξωτερικών αφορώσαι την διάθεσιν των εισπραττομένων μεταφραστικών δικαιωμάτων και την αμοιβήν των απασχολουμένων εκτάκτων υπαλλήλων, καταργούμεναι από της δημοσιεύσεως του παρόντος). Άρθρ.2.-Προς πλήρωσιν της κατεπειγούσης ανάγκης λειτουργίας του Μεταφραστικού Τμήματος του Υπουργείου Εξωτερικών, μέχρι της θέσεως εν ισχύϊ του νέου Οργανισμού αυτού, ουχί δε πάντως πέραν της 31ης Δεκ. 1971, οι κατά την δημοσίευσιν του παρόντος απασχολούμενοι εις το Τμήμα τούτο επί ημερομισθίω, καταβαλλομένω εκ των παρακρατουμένων εκ των μεταφραστικών τελών, βάσει των δια του προηγουμένου άρθρου κυρουμένων υπουργικών αποφάσεων και κρινόμενοι κατάλληλοι υπό  της Υπηρεσίας, ουχί πλέον των 12, υπάλληλοι θεωρούνται από της δημοσιεύσεως του παρόντος ως παρέχοντες τας υπηρεσίας των εις το Δημόσιον επί συμβάσει εργασίας ιδιωτικού δικαίου. Άρθρ.3.-1.Δι΄ αποφάσεως των Υπουργών Εξωτερικών και Οικονομικών καθορίζονται τα της αποδόσεως λογαριασμού υπό των υπολόγων των διαχειρισθέντων μέχρι της δημοσιεύσεως του παρόντος τα εισπραχθέντα εκ της παρακρατήσεως εκ των Μεταφραστικών τελών, ποσά, ως και τα της διεξαγωγής ελέγχου επί της διαχειρίσεώς των. 2.Το προκύπτον εκ της εν τη προηγουμένη παραγράφω διαχειρίσεως υπόλοιπον περιέρχεται καθ΄ α η ως άνω απόφασις θέλει ορίσει, εις το Δημόσιον, ως έσοδον αυτού. Άρθρ.4.-1.Από της δημοσιεύσεως του παρόντος και εφ΄ εξής παρακρατείται εκ των Μεταφραστικών τελών, ποσοστόν καθοριζόμενον εκάστοτε, δι΄ υπουργικής αποφάσεως εκδιδομένης κατά την επομένην παράγραφον κατατιθέμενον ανά επταήμερον εις ειδικόν λογαριασμόν, τηρούμενον παρά τη Τραπέζη της Ελλάδος υπό τον τίτλον «Λογαριασμός παρακρατήσεως μεταφραστικών τελών».Τούτο διατίθεται, δια την πληρωμήν του μισθού και των πάσης φύσεως αποδοχών και ασφαλίστρων, του κατά το άρθρ. 2 του παρόντος προσωπικού περιλαμβανομένων και των τυχόν καθυστερουμένων ασφαλίστρων και δια την αντιμετώπισιν των λοιπών δαπανών λειτουργίας του Μεταφραστικού Τμήματος του Υπουργείου. 2.Δι΄ αποφάσεως του Υπουργού Εξωτερικών καθορίζονται ειδικώτερον τα της λειτουργίας και διακινήσεως εν γένει του κατά την προηγουμένην παράγραφον λογαριασμού, ως και το ποσοστόν της κατά την προηγουμένην παράγραφον παρακρατήσεως. Ήδη το άνω ποσό που παρακρατείται μειώθηκε από 10ο/ο σε 8ο/ο από την Φ.093.29 (α)/ 2/ΑΣ 3649/12-23 Δεκ. 1988 (ΦΕΚ Β΄ 923) απόφ. Υπ. Εξωτερικών. Ήδη από 1 Μαρτ. 1992, το ποσοστό, που παρακρατείται από τα εισπραττόμενα μεταφραστικά τέλη για την αντιμετώπιση των δαπανών λειτουργίας του Μεταφραστικού Γραφείου, αυξήθηκε από ποσοστό 8ο/ο σε 10ο/ο, από την Φ.093.29 (α) /Ι/ΑΣ298/5-25 Φεβρ. 1992 (ΦΕΚ Β΄ 118) Απ. Υπ. Εξωτερικών. Ήδη από 15 Μαρτ. 1996 το άνω ποσοστό που παρακρατείται μειώθηκε από 15% (απ. Υπ. Εξωτ. Φ.093.29 (α) /1/ΑΣ 3176/6.9.1993) σε 10% από την Φ.093/29 (α) /2/ΑΣ 532/20 Φεβρ. – 6 Μαρτ. 1996 (ΦΕΚ Β΄ 133). Άρθρ.5.-Αι μέχρι της δημοσιεύσεως του παρόντος τυχόν προκύπτουσαι εκ διαφοράς απολήψεως αποδοχών ή αμοιβών ή αποζημιώσεων πάσης φύσεως απαιτήσεις του κατά το άρθρ. 2 του παρόντος προσωπικού ένεκεν της παροχής οιωνδήποτε υπηρεσιών του εις το Μεταφραστικόν Τμήμα του Υπουργείου Εξωτερικών λογίζονται ως παραγεγραμμέναι. (Αντί για τη σελ. 114,01(ε) Σελ. 114,01(ζ) Τεύχος 1268- Σελ. 71 Οργανισμός Κεντρικής Υπηρεσίας 40.Α.β.8-11